**Lov om folkebibliotek og biblioteksjefstillingar i kommunane**

Nasjonalbiblioteket er sett til å forvalte *Lov om folkebibliotek* og vil informere om den formelle saksgangen som gjeld for sakshandsaming av søknadar om dispensasjon frå biblioteklova si § 5, om krav til bibliotekfagleg utdanning for biblioteksjefar.

Folkebiblioteklova stadfestar at folkebiblioteket er kommunen sitt ansvar. Folkebiblioteket kan drivast av kommunen aleine, eller i heilt eller delvis driftsfelleskap med ein eller fleire andre kommunar, fylkeskommunar eller statlege institusjonar. Sjøl om kommunen står fritt til å organisere sine bibliotektenester på den mest formålstenelege måten, så kan ikkje kommunen fråskrive seg at det er eit kommunalt ansvar å sørgje for at kommunen sine innbyggjarar får eit godt bibliotektilbod, i følge lova si intensjon.

***§ 5 i Lov om folkebibliotek*** seier at:

*«Alle kommuner skal ha fagutdannet biblioteksjef. Biblioteksjefen er den faglige og administrative leder for kommunens samlede folkebibliotekvirksomhet.*

*Fagutdannet biblioteksjef i kommunen og bibliotekfaglig leder i fylkeskommunen skal ha en av følgende utdanninger:*

1. *bachelor- eller høyere grad med minst 120 studiepoeng i bibliotekspesifikke fag*
2. *bachelor- eller høyere grad med minst 60 studiepoeng i bibliotekspesifikk påbygning*
3. *tilsvarende utdanning»*

Når biblioteksjefstillinga vert ledig skal den lysast ut offentleg. Dersom det ikkje kjem søkjarar med bibliotekfagleg utdanning jf. krav i biblioteklova sin § 5, kan kommunen søkje om dispensasjon frå kravet om bibliotekfagleg utdanning for den søkjaren dei har vurdert som best egna for stillinga.

Nasjonalbiblioteket kan dispensere frå krav om fagutdanna biblioteksjef dersom kommunen

dokumenterar at det etter offentleg utlysing ikkje har meldt seg nokon kvalifiserte søkjarar.

Ved avgjersla skal det leggjast vekt på om interkommunalt samarbeid med nabokommunen er vurdert og om kompetansekrav vert oppfylt gjennom etter- eller videreutdanning.

Ein innvilga dispensasjon fell bort når arbeidstilhøvet til biblioteksjefen vert avslutta.

Ein søknad om dispensasjon skal innehalde følgjande:

* Ei kort grunngjeving om kvifor ein har valgt å tilsette den aktuelle kandidaten til biblioteksjefstillinga
* Opplysning om interkommunalt samarbeid med nabokommunen er vurdert
* Opplysning om kompetansekravet vert oppfylt gjennom etter- eller videreutdanning
* Vedlagt utlysning av biblioteksjefstillinga
* Vedlagt utvida liste over søkjarar

Søknaden sendast til Nasjonalbiblioteket som sakshandsamar denne ut frå *Lov om folkebibliotek, § 5,* og *Forskrift om kvalifikasjonskrav for ansatte i folkebibliotek.*

Fylkesbibliotekene kan gi råd og rettleiing lokalt.

For meir informasjon og rådgjeving om biblioteklova og dispensasjonsordninga kan Nasjonalbiblioteket kontaktas, e-post: SBU@nb.no